Om te wen, vind die geel bus met die pienk Dorp van die Jaar-handelsmerk, en neem ’n foto van jouself voor die bus.
Die dorp met die meeste stemme wen R1 miljoen se bemarkingswaarde van kykNET en Homebrew Films, die vervaardigers van Kwêla, wat ’n 45 sekonde-advertensie oor die dorp sal maak. Die reklamegreep sal gedurende kykNET se advertensietyd uitgesaai word.
Daar sal ’n groot KIA Dorp van die Jaar-makietie in die wendorp gehou word – musiek, kos, pret en sommer baie van daai wendorp-gees! Kwêla sal weer daar wees om dit te verfilm, en dit sal later die jaar gebeeldsend word.